ΑΠΟΦΑΣΕΙΣ
Αριθμ. 111858
Κανονισμός Λειτουργίας της Μονάδας Εσωτερικού Ελέγχου του Χαροκοπείου Πανεπιστημίου.
Η ΠΡΥΤΑΝΗΣ
ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τα άρθρα 15 και 213 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
2. Τον ν. 4795/2021 «Σύστημα Εσωτερικού Ελέγχου του
Δημόσιου Τομέα, Σύμβουλος Ακεραιότητας στη δημόσια
διοίκηση και άλλες διατάξεις για τη δημόσια διοίκηση
και την τοπική αυτοδιοίκηση» (Α’ 62) σε συνδυασμό με
το άρθρο 9 του ν. 4795/2021 (Α’ 62).
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184).
4. Τον Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ. (ν. 3528/
2007, Α’ 26).
5. Την περ. θ’ της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131).
6. Το π.δ. 306/1999 «Μετονομασία του Χαροκοπείου
ΑΕΙ Οικιακής Οικονομίας» (Α’ 283).
7. Το π.δ. 299/1996 «Οργανισμός Διοικητικών Υπηρεσιών Χαροκοπείου Ανώτατου Εκπαιδευτικού Ιδρύματος
Οικιακής Οικονομίας» (Α’ 207).
8. Την υπό στοιχεία Β1/455/17.09.1993 υπουργική απόφαση «Έγκριση του εσωτερικού κανονισμού λειτουργίας
του Χαροκοπείου Ανώτατου Εκπαιδευτικού Ιδρύματος
Οικιακής Οικονομίας» (Β’ 764).
9. Την υπ’ αρ. 71328/29.12.2017 απόφαση της Συγκλήτου
του Χαροκοπείου Πανεπιστημίου (αρ. συν. 321/28.12.2017)
«Οργάνωση και λειτουργία Γραφείου “Συνήγορος του Φοιτητή” και Υπηρεσιών Φοιτητικής Μέριμνας» (Β’ 78).
10. Την υπ’ αρ. 86629/27.05.2020 απόφαση της Συγκλήτου του Χαροκοπείου Πανεπιστημίου (αρ. συν.
395/27.05.2020) «Οργάνωση και λειτουργία διοικητικών
και οικονομικών δομών του Χαροκοπείου Πανεπιστημίου» (Β’ 2247).
11. Την υπ’ αρ. 96353/29.10.2021 απόφαση του Πρυτανικού Συμβουλίου του Χαροκοπείου Πανεπιστημίου
(αρ. συν. 25/26.10.2021) «Καθορισμός της δομής και του
επιπέδου διάρθρωσης της Μονάδας του άρθρου 14 του
ν. 4777/2021 (Α’ 25)» (Β’ 5503).
12. Την υπ’ αρ. 98901/03.03.2022 απόφαση της Συγκλήτου του Χαροκοπείου Πανεπιστημίου (αρ. συν.
450/02.03.2022) «Οργάνωση και Λειτουργία της Μονάδας Διασφάλισης Ποιότητας (MO.ΔΙ.Π.) του Χαροκοπείου
Πανεπιστημίου» (Β’ 1436).
13. Την υπ’ αρ. 99631/20.04.2022 απόφαση της Συγκλήτου του Χαροκοπείου Πανεπιστημίου (αρ. συν.
454/20.04.2022) «Οργανωτική δομή και διάρθρωση
της Μονάδας Οικονομικής και Διοικητικής Υποστήριξης
(Μ.Ο.Δ.Υ.) του Ειδικού Λογαριασμού Κονδυλίων Έρευνας (Ε.Λ.Κ.Ε.) του Χαροκοπείου Πανεπιστημίου - Τρο-
ποποίηση της υπ’ αρ. 74522/01.08.2018 απόφασης της
Συγκλήτου (αρ. συν. 337/26.07.2018) του Χαροκοπείου
Πανεπιστημίου (Β’ 3501)» (Β’ 2274).
14. Την υπ’ αρ. 104325/20.12.2022 απόφαση του Πρυτανικού Συμβουλίου του Χαροκοπείου Πανεπιστημίου
(αρ. συν. 56/20.12.2022) «Σύσταση Αυτοτελούς Μονάδας
Εσωτερικού Ελέγχου στο Χαροκόπειο Πανεπιστήμιο»
(Β’ 6862).
15. Την υπό στοιχεία 108182/Ζ1/21.8.2020 (Υ.Ο.Δ.Δ. 677)
διαπιστωτική πράξη της Υπουργού Παιδείας και Θρησκευμάτων περί εκλογής Πρύτανη και τεσσάρων Αντι-
πρυτάνεων στο Χαροκόπειο Πανεπιστήμιο, με θητεία από
01.09.2020 έως 31.08.2024.
16. Την απόφαση του Πρυτανικού Συμβουλίου (αρ.
συν 86/28.12.2023, θέμα 2ο).
17. Την ανάγκη έκδοσης του Κανονισμού Λειτουργίας της Μονάδας Εσωτερικού Ελέγχου, με τον οποίο
καθορίζονται ειδικότερα θέματα λειτουργίας και τρόπου άσκησης των αρμοδιοτήτων της, καθηκόντων του
προσωπικού αυτής και λοιπών αναγκαίων θεμάτων που
σχετίζονται με τη λειτουργία της.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 597
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 597/26.01.2024
18. Την υπ’ αρ. 111417/18.12.2023 εισήγηση του Αναπληρωτή Προϊστάμενου της Μονάδας Εσωτερικού Ελέγ-
χου του Χαροκοπείου Πανεπιστημίου.
19. Το γεγονός ότι από την παρούσα απόφαση δεν
προκαλείται δαπάνη σε βάρος του προϋπολογισμού του
Χαροκοπείου Πανεπιστημίου, εγκρίνει:
Τον Κανονισμό Λειτουργίας της Μονάδας Εσωτερικού
Ελέγχου του Χαροκοπείου Πανεπιστημίου, ως εξής:
ΚΕΦΑΛΑΙΟ Α’
ΓΕΝΙΚΑ ΘΕΜΑΤΑ/ΟΡΙΣΜΟΙ
Άρθρο 1
Αντικείμενο του Κανονισμού Λειτουργίας της
Μονάδας Εσωτερικού Ελέγχου
Ο Κανονισμός Λειτουργίας της Μονάδας Εσωτερικού
Ελέγχου (στο εξής: Μονάδα) του Χαροκοπείου Πανεπιστημίου (στο εξής: Πανεπιστήμιο) είναι το επίσημο και
δεσμευτικό έγγραφο, το οποίο καθορίζει και εξειδικεύει
τα θέματα λειτουργίας της Μονάδας, όπως τη θέση και
το ρόλο της στο Πανεπιστήμιο, τον τρόπο άσκησης των
αρμοδιοτήτων της, το πλαίσιο υλοποίησης του έργου
της, τα καθήκοντα του προσωπικού της και κάθε άλλο
σχετικό αναγκαίο θέμα.
Άρθρο 2
Ορισμοί
1. «Γνώμη»: το συμπέρασμα/διαπίστωση που διατυπώνεται από τον/την Προϊστάμενο/-η της Μονάδας
Εσωτερικού Ελέγχου σχετικά με τη διακυβέρνηση, τη
διαχείριση κινδύνων και τις δικλίδες ελέγχου του φορέα.
Η Γνώμη μπορεί να βασίζεται σε αποτελέσματα μεμονωμένων έργων και άλλων δραστηριοτήτων που εκτελέ-
στηκαν σε μία δεδομένη χρονική περίοδο. Η Γνώμη που
παρέχεται μπορεί να χαρακτηρίζεται ως θετική, αρνητική
ή με επιφύλαξη.
2. «Διαδικασία»: μια σειρά ενεργειών που πρέπει να
πραγματοποιηθούν για την υλοποίηση ενός συγκεκριμένου στόχου.
3. «Διακυβέρνηση»: ο συνδυασμός των δομών και των
διαδικασιών που εφαρμόζονται από τη διοίκηση του
φορέα, προκειμένου να προβεί στην ενημέρωση, διεύθυνση, διαχείριση και τον έλεγχο των δραστηριοτήτων
του, για την επίτευξη των στόχων του.
4. «Διαχείριση κινδύνων»: η διαδικασία αναγνώρισης,
αξιολόγησης και ελέγχου ενδεχόμενων δυσμενών ή ευνοϊκών γεγονότων ή καταστάσεων, μέσω της οποίας ο
φορέας προσεγγίζει μεθοδικά τους κινδύνους που συνδέονται με τις δραστηριότητές του και παρέχει εύλογη
διαβεβαίωση για την επίτευξη των αντικειμενικών του
στόχων.
5. «Δικλίδα ελέγχου/ασφάλειας»: κάθε δράση ή διαδικασία που αναλαμβάνει ο φορέας, για τη διαχείριση των
κινδύνων και την αύξηση της πιθανότητας επίτευξης των
καθορισμένων στόχων και σκοπών του.
6. «Εγγενής κίνδυνος»: ο κίνδυνος που ενυπάρχει
πριν ληφθεί οποιοδήποτε μέτρο για τον περιορισμό
του, όπως όταν απουσιάζει η οποιαδήποτε δικλίδα
ελέγχου.
7. «Ενδιαφερόμενα μέρη»: τα μέρη που επηρεάζονται/
σχετίζονται από/με τη δράση του φορέα, όπως η διοίκηση, οι υπάλληλοι, οι συναλλασσόμενοι/-ες με τον φορέα,
οι πολίτες και οι ρυθμιστικοί φορείς.
8. «Επιτροπή Ελέγχου»: η τριμελής επιτροπή η οποία
συστήνεται σε κάθε φορέα ανάλογα με την οργανωτική
δομή και το μέγεθός του και εγγυάται την ανεξαρτησία
της Μονάδας Εσωτερικού Ελέγχου, παρακολουθεί τις
εργασίες της, διασφαλίζει την ποιότητα του έργου της
και ότι οι συστάσεις της λαμβάνονται δεόντως υπόψη
από τον επικεφαλής του φορέα. Η Επιτροπή Ελέγχου, ως
ανεξάρτητο σώμα, δεν έχει αρμοδιότητες διαχείρισης και
διοίκησης του φορέα.
9. «Εύλογη διαβεβαίωση»: ένα ικανοποιητικό, πλην
όμως όχι απόλυτο, επίπεδο διαβεβαίωσης και εμπιστοσύνης, λαμβανομένων υπόψη ιδίως του κόστους, των
οφελών και των κινδύνων.
10. «Κίνδυνος»: η πιθανότητα ή απειλή να επέλθει ζημία, απώλεια ή, γενικά, κάποια αρνητική συνέπεια για
τους στόχους του φορέα, η οποία μπορεί να οφείλεται
τόσο σε ενδογενείς, όσο και σε εξωγενείς παράγοντες
και μπορεί να μετριαστεί μέσω προληπτικών δράσεων
και δικλίδων ελέγχου.
11. «Κώδικας Δεοντολογίας»: οι αρχές τις οποίες οφείλουν να εφαρμόζουν οι εσωτερικοί/-ές ελεγκτές/-τριες
κατά την άσκηση των καθηκόντων τους, ώστε να προάγονται οι επαγγελματικές και ηθικές αξίες και πρότυπα.
12. «Περιβάλλον ελέγχου»: κάθε μονάδα, περιοχή, λειτουργία, πρόγραμμα, έργο, διαδικασία που θα μπορούσε
να αποτελέσει αντικείμενο ελέγχου.
13. «Πλαίσιο Συστήματος Εσωτερικού Ελέγχου της Επιτροπής C.O.S.O. (Committee of Sponsoring Organizations
of the Treadway Commission)»: ένα διεθνώς αναγνωρισμένο πρότυπο πλαίσιο που περιγράφει τα επιμέρους
στοιχεία, λειτουργίες και διαδικασίες ενός ολοκληρωμένου και συνεκτικού συστήματος εσωτερικού ελέγχου
στο επίπεδο κάθε φορέα.
14. «Πρόγραμμα Αξιολόγησης και Βελτίωσης Ποιότητας»: η διαδικασία κατά την οποία γίνεται εκτίμηση του
βαθμού συμμόρφωσης της λειτουργίας της Μονάδας
Εσωτερικού Ελέγχου με τα Πρότυπα για την Επαγγελματική Εφαρμογή του Εσωτερικού Ελέγχου, καθώς και του
βαθμού τήρησης του Κώδικα Δεοντολογίας από τους/τις
εσωτερικούς/-ές ελεγκτές/-τριες. Το Πρόγραμμα αξιολογεί την αποδοτικότητα και την αποτελεσματικότητα της
Μονάδας Εσωτερικού Ελέγχου και εντοπίζει πεδία που
χρήζουν βελτίωσης.
15. «Προστιθέμενη αξία»: η αξία που προσθέτει ο εσωτερικός έλεγχος στον φορέα, μέσω της αντικειμενικής και
εύλογης διαβεβαίωσης και της συμβολής του στην αποδοτικότητα και αποτελεσματικότητα των συστημάτων
και διαδικασιών διακυβέρνησης, διαχείρισης κινδύνων
και των δικλίδων ελέγχου.
16. «Πρότυπα για την Επαγγελματική Εφαρμογή
του Εσωτερικού Ελέγχου»: μια διεθνής διακήρυξη του
Συμβουλίου των Προτύπων Εσωτερικού Ελέγχου του
Ινστιτούτου Εσωτερικών Ελεγκτών (Institute of Internal
Auditors - I.I.A.), η οποία περιγράφει τις προϋποθέσεις
και τις απαιτήσεις για την άσκηση των δραστηριοτήτων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 597/26.01.2024
της λειτουργίας εσωτερικού ελέγχου και την αξιολόγηση
της απόδοσης αυτής.
17. «Συμβουλευτικές υπηρεσίες»: οι υπηρεσίες οι
οποίες στοχεύουν στη βελτίωση των συστημάτων και
διαδικασιών διακυβέρνησης, διαχείρισης κινδύνων και
των δικλίδων ελέγχου ενός φορέα, προσθέτοντας αξία
σε αυτόν, χωρίς να εμπλέκονται στην άσκηση των αρμοδιοτήτων των οργάνων ή των μονάδων προς τις οποίες
παρέχονται οι υπηρεσίες αυτές.
18. «Συμφωνηθείσα ενέργεια»: η ενέργεια στην οποία
συμφωνεί να προβεί η αρμόδια υπηρεσία με σκοπό να
αποτραπεί ή να μετριαστεί ή να διορθωθεί ή να αρθεί ο
κίνδυνος εμφάνισης μη συμμόρφωσης ή ο κίνδυνος μη
επίτευξης των στόχων του φορέα.
19. «Σύστημα Εσωτερικού Ελέγχου»: το πλέγμα των
λειτουργιών και διαδικασιών, καθώς και των δικλίδων
ελέγχου που υιοθετεί ο φορέας και είναι σχεδιασμένο
για να παρέχει εύλογη διαβεβαίωση για την επίτευξη
των στόχων του σχετικά με την:
α) Αποτελεσματικότητα και αποδοτικότητα των επιχειρησιακών του λειτουργιών,
β) αξιοπιστία των οικονομικών και λοιπών αναφορών,
γ) συμμόρφωση με τους νόμους, τους κανονισμούς και
τις πολιτικές που διέπουν τη λειτουργία του.
20. «Υπηρεσίες διαβεβαίωσης»: οι ελεγκτικές υπηρεσίες που παρέχονται με αντικειμενική εξέταση αποδεικτι-
κών στοιχείων, με σκοπό την ανεξάρτητη και τεκμηριωμένη αξιολόγηση των συστημάτων και των διαδικασιών
διακυβέρνησης, διαχείρισης κινδύνων και των δικλίδων
ελέγχου του φορέα.
21. «Υπολειμματικός κίνδυνος»: ο κίνδυνος που απομένει μετά τη λήψη μέτρων από τη διοίκηση, για τη μείωση
της πιθανότητας επέλευσης και των επιπτώσεων από την
εκδήλωση ενός ανεπιθύμητου γεγονότος.
Άρθρο 3
Εσωτερικός Έλεγχος
Η λειτουργία του εσωτερικού ελέγχου είναι μια ανεξάρτητη, αντικειμενική, διαβεβαιωτική και συμβουλευ-
τική δραστηριότητα, σχεδιασμένη να προσδίδει αξία
και να βελτιώνει τις λειτουργίες του Πανεπιστημίου. Βοηθάει το Πανεπιστήμιο να επιτύχει τους αντικειμενικούς
του στόχους, υιοθετώντας μια συστηματική και επαγγελματική προσέγγιση στην αξιολόγηση και βελτίωση
της αποτελεσματικότητας των διαδικασιών διαχείρισης
κινδύνων, του Συστήματος Εσωτερικού Ελέγχου και των
διαδικασιών διακυβέρνησης.
Άρθρο 4
Ρόλος της Μονάδας Εσωτερικού Ελέγχου,
σκοπός και έργο αυτής
1. Η Μονάδα Εσωτερικού Ελέγχου του Χαροκοπείου Πανεπιστημίου είναι μια αυτοτελής και ανεξάρτη-
τη υπηρεσία, η οποία υπάγεται απευθείας στον/στην
Πρύτανη και συνεργάζεται με το Συμβούλιο Διοίκησης.
Συνεισφέρει στην εκπλήρωση της αποστολής του Πανεπιστημίου και στην επίτευξη των στρατηγικών του
στόχων, ενεργώντας πάντα προς χάρη του δημοσίου
συμφέροντος.
2. Σκοπός της Μονάδας είναι να συμβάλλει στη βελτίωση της λειτουργίας των υπηρεσιών του Πανεπιστημίου,
καθώς και να προσθέτει αξία σε αυτό, ενισχύοντας τη
δυνατότητα επίτευξης των στρατηγικών στόχων του,
μέσω της αντικειμενικής και εύλογης διαβεβαίωσης και
της συμβολής της στην αποδοτικότητα και αποτελεσματικότητα των συστημάτων και διαδικασιών διακυβέρ-
νησης, διαχείρισης κινδύνων και των δικλίδων ελέγχου.
3. Έργο της Μονάδας είναι η διεξαγωγή εσωτερικών
ελέγχων (διαβεβαιωτικό/ελεγκτικό έργο) και η παροχή
συμβουλευτικών έργων και υπηρεσιών, κατόπιν έγκρισης του/της Πρύτανη/-εως κατ’ εφαρμογή της κείμενης
νομοθεσίας.
Άρθρο 5
Στελέχωση της Μονάδας Εσωτερικού Ελέγχου
Η Μονάδα Εσωτερικού Ελέγχου στελεχώνεται από
υπαλλήλους κατηγορίας Πανεπιστημιακής Εκπαίδευσης
(Π.Ε.) ή Τεχνολογικής Εκπαίδευσης (Τ.Ε.) ή κατά περίπτωση και από ειδικό επιστημονικό προσωπικό (στο εξής:
εσωτερικοί/-ές ελεγκτές/-τριες) και Δευτεροβάθμιας
Εκπαίδευσης (Δ.Ε.) για τη γραμματειακή υποστήριξη
της υπηρεσίας, κατόπιν συνεκτίμησης της ελεγκτικής
προϋπηρεσίας στον δημόσιο ή ιδιωτικό τομέα, καθώς και
τυχόν διαπιστεύσεων ή πιστοποιήσεών τους, συναφών
με τον εσωτερικό έλεγχο.
Στη Μονάδα προΐσταται υπάλληλος του Πανεπιστημίου με σχέση Δημοσίου Δικαίου ή Ιδιωτικού Δικαίου Αο-
ρίστου Χρόνου (Ι.Δ.Α.Χ.) όλων των κλάδων και ειδικοτήτων κατηγορίας Π.Ε. ή Τ.Ε., που πληροί τις προϋποθέσεις
επιλογής σε μονάδα αντίστοιχου επιπέδου, σύμφωνα με
τις εκάστοτε ισχύουσες διατάξεις, καθώς και ειδικότερες
σχετικές διατάξεις του Πανεπιστημίου που προβλέπουν
εξειδικευμένα προσόντα ή προϋποθέσεις για τη στελέχωση της Μονάδας Εσωτερικού Ελέγχου αυτού.
Ο/Η Προϊστάμενος/-η και οι υπάλληλοι της Μονάδας
που ασκούν καθήκοντα εσωτερικού/-ής ελεγκτή/-τριας,
υποχρεούνται, εντός δώδεκα (12) μηνών από την τοποθέτησή τους στη Μονάδα, να λάβουν το Πιστοποιητι-
κό Ελεγκτικής Επάρκειας Εσωτερικού Ελεγκτή από το
Εθνικό Κέντρο Δημόσιας Διοίκησης και Αυτοδιοίκησης
(Ε.Κ.Δ.Δ.Α.), εκτός αν διαθέτουν ήδη διαπίστευση ή πιστοποίηση συναφή με τον εσωτερικό έλεγχο. Σε περί-
πτωση της μη εκπλήρωσης της ανωτέρω υποχρέωσης
αίρεται η τοποθέτησή τους στη Μονάδα.
Τα καθήκοντα του/της Προϊσταμένου/-ης και του
προσωπικού της Μονάδας Εσωτερικού Ελέγχου είναι
ασυμβίβαστα με οποιαδήποτε άλλα καθήκοντα που δεν
σχετίζονται με το έργο της Μονάδας.
Το άρθρο 101 του ν. 4622/2019 (Α’ 133) εφαρμόζεται
αναλόγως για το προσωπικό που υπηρετεί στη Μονάδα,
κατά την άσκηση των αρμοδιοτήτων του.
Αν το προσωπικό του Πανεπιστημίου δεν επαρκεί για
τη στελέχωση της Μονάδας ή το προσωπικό που υπηρετεί σε αυτή δεν έχει την απαιτούμενη επιστημονική
εξειδίκευση στο αντικείμενο της Μονάδας, ο/η επικεφαλής αυτής δύναται κατ’ εξαίρεση να προέρχεται από
το έκτακτο προσωπικό και η μισθοδοσία του καλύπτεται
από ίδιους πόρους του Ε.Λ.Κ.Ε. του Πανεπιστημίου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 597/26.01.2024
ΚΕΦΑΛΑΙΟ Β’
ΛΕΙΤΟΥΡΓΙΑ ΤΗΣ ΜΟΝΑΔΑΣ ΕΣΩΤΕΡΙΚΟΥ
ΕΛΕΓΧΟΥ ΚΑΙ ΑΡΧΕΣ ΠΟΥ ΤΗΡΟΥΝΤΑΙ
ΚΑΤΑ ΤΗΝ ΑΣΚΗΣΗ ΤΟΥ ΕΡΓΟΥ ΤΗΣ
Άρθρο 6
Αρμοδιότητες της Μονάδας Εσωτερικού Ελέγχου
Η Μονάδα Εσωτερικού Ελέγχου ασκεί τις αρμοδιότητες που αναφέρονται στο άρθρο 213 του ν. 4957/2022
και στο άρθρο 10 του ν. 4795/2021. Ειδικότερα, οι αρμοδιότητες της Μονάδας είναι:
α) Η αξιολόγηση της επάρκειας και της καταλληλότητας του συστήματος εσωτερικού ελέγχου στις
διοικητικές υπηρεσίες, καθώς και στις ακαδημαϊκές,
ερευνητικές και λοιπές δομές και μονάδες του Πανεπιστημίου,
β) η σύνταξη εγχειριδίων εσωτερικού ελέγχου,
γ) η αξιολόγηση της λειτουργίας και των δραστηριοτήτων του Πανεπιστημίου βάσει της αρχής της χρηστής
δημοσιονομικής διαχείρισης και της διαφάνειας,
δ) η αξιολόγηση των διαδικασιών σχεδιασμού, της
εκτέλεσης και της αξιολόγησης των λειτουργιών και των
προγραμμάτων,
ε) η διασφάλιση της ορθής, αποτελεσματικής και
ασφαλούς διαχείρισης και χρήσης των πληροφοριακών
συστημάτων του Πανεπιστημίου,
στ) η κατάρτιση προγράμματος εσωτερικών ελέγχων
των διοικητικών, ακαδημαϊκών, ερευνητικών και υπηρεσιακών μονάδων και δομών του Πανεπιστημίου, λαμβά-
νοντας υπόψη τον στρατηγικό σχεδιασμό αυτού,
ζ) η διενέργεια προγραμματισμένων και έκτακτων
ελέγχων στις διοικητικές υπηρεσίες, στις ακαδημαϊκές,
ερευνητικές και λοιπές δομές και μονάδες του Πανεπιστημίου και η κατάρτιση των εκθέσεων ελέγχου,
η) η υποβολή περιοδικής αναφοράς προς τον/την Πρύτανη και το Συμβούλιο Διοίκησης σχετικά με τη συμμόρ-
φωση των υπηρεσιών με τις προτάσεις των εσωτερικών
ελέγχων,
θ) η σύνταξη Ετήσιας Έκθεσης, στην οποία καταγράφονται οι δραστηριότητες και τα αποτελέσματα του εσω-
τερικού ελέγχου, η πρόοδος υλοποίησης των προτάσεων αυτού, οι υπολειμματικοί κίνδυνοι και η αξιολόγησή
τους, λόγω της μη υλοποίησης διορθωτικών ενεργειών.
Η Ετήσια Έκθεση συνοδεύεται από Γνώμη που υποβάλλεται στον/στην Πρύτανη, σύμφωνα με τα οριζόμενα
στο άρθρο 13 του ν. 4795/2021,
ι) ο έλεγχος εφαρμογής και συμμόρφωσης με το εξωτερικό και εσωτερικό κανονιστικό πλαίσιο του Πανεπι-
στημίου, καθώς και ο έλεγχος της ορθής εφαρμογής των
διαδικασιών εκτέλεσης του προϋπολογισμού του κάθε
φορέα ή οντότητας που υπάγεται στον έλεγχο της Μονάδας Εσωτερικού Ελέγχου, της διενέργειας των δαπανών
και της διαχείρισης της ακίνητης, κινητής και διανοητικής
περιουσίας του Πανεπιστημίου, με στόχο τον εντοπισμό
φαινομένων κακοδιοίκησης και κακοδιαχείρισης, κατάχρησης, σπατάλης ή απάτης και την ανάπτυξη δικλίδων
για την αποτροπή τους στο μέλλον,
ια) η παροχή συμβουλευτικών υπηρεσιών προς τις
υπηρεσίες, δομές και μονάδες του Πανεπιστημίου,
ιβ) η παροχή συμβουλευτικών έργων επί του συνόλου
των υπηρεσιών, δομών και μονάδων του Πανεπιστημίου με στόχο τη βελτίωση της αποδοτικότητας και απο-
τελεσματικότητάς τους, της διαχείρισης κινδύνων (risk
assessment) που απειλούν την επίτευξη των στόχων των
επιμέρους υπηρεσιών του Πανεπιστημίου και των διαδικασιών ενδογενούς ελέγχου (internal control),
ιγ) η παρακολούθηση, αξιολόγηση και επιβεβαίωση
των διορθωτικών ή βελτιωτικών ενεργειών που πραγματοποιούνται από κάθε υπηρεσία, δομή, μονάδα του
Πανεπιστημίου σε συμμόρφωση με τις προτάσεις του
εσωτερικού ελέγχου, μέχρι την οριστική υλοποίησή τους.
Άρθρο 7
Πεδίο εφαρμογής των αρμοδιοτήτων και του
έργου της Μονάδας Εσωτερικού Ελέγχου
Στο πεδίο εφαρμογής των αρμοδιοτήτων και του έργου
της Μονάδας Εσωτερικού Ελέγχου υπάγονται όλες οι υπηρεσίες του Πανεπιστημίου, τα συλλογικά όργανα αυτού,
οι διαδικασίες και οι λειτουργίες του, τα εκτελούμενα σε
αυτό έργα, καθώς και τα πληροφοριακά του συστήματα.
Ειδικότερα, η Μονάδα ασκεί τις αρμοδιότητές της πέραν των διοικητικών υπηρεσιών, καθώς και των ακαδη-
μαϊκών, ερευνητικών και λοιπών μονάδων και δομών του
Ιδρύματος, στον Ειδικό Λογαριασμό Κονδυλίων Έρευνας
(Ε.Λ.Κ.Ε.) του Χαροκοπείου Πανεπιστημίου, στην Εταιρεία Αξιοποίησης και Διαχείρισης της Περιουσίας του
Χαροκοπείου Πανεπιστημίου, στα Ερευνητικά Πανεπιστημιακά Ινστιτούτα του Κεφαλαίου ΚΘ’ του ν. 4957/2022
(Α’ 141) και σε άλλους φορείς ή οντότητες που σχετίζονται με το Χαροκόπειο Πανεπιστήμιο, σύμφωνα με την
κείμενη νομοθεσία και το κανονιστικό πλαίσιο που διέπει
κάθε φορέα ή οντότητα.
Άρθρο 8
Πρόσβαση εσωτερικών ελεγκτών/-τριών
1. Οι εσωτερικοί/-ές ελεγκτές/-τριες, κατά την εκτέλεση
των καθηκόντων τους, έχουν πλήρη και απρόσκοπτη
πρόσβαση σε όλα τα αρχεία, φυσικά στοιχεία, έγγραφα,
χώρους και δραστηριότητες του Πανεπιστημίου, και
συνεργάζονται με τους/τις εργαζόμενους/-ες σε αυτό,
στο μέτρο που είναι απαραίτητο για την υλοποίηση του
έργου τους. Σε περίπτωση που στο πλαίσιο ενός συγκεκριμένου ελεγκτικού έργου, απαιτείται πρόσβαση
σε πληροφοριακό σύστημα έτερου φορέα, χορηγείται
σχετική άδεια κατόπιν εγγράφου αιτήματος, τηρουμένων των διατάξεων περί προστασίας συγκεκριμένων
κατηγοριών δεδομένων.
2. Οι εσωτερικοί/-ες ελεγκτές/-τριες έχουν καθήκον
εχεμύθειας και ευθύνη απόλυτης διαφύλαξης του απορρήτου των στοιχείων που περιέρχονται στη γνώση τους
κατά την άσκηση των καθηκόντων τους.
Άρθρο 9
Λειτουργική Σχέση Αναφοράς του/της
Προϊσταμένου/-ης της Μονάδας Εσωτερικού
Ελέγχου με τον/την Πρύτανη
Ο/Η Προϊστάμενος/-η της Μονάδας Εσωτερικού Ελέγχου τελεί σε λειτουργική σχέση αναφοράς με τον/την
Πρύτανη του Πανεπιστημίου, η οποία συνίσταται:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 597/26.01.2024
1) Στην έγκριση από τον/την Πρύτανη:
α) Του περιεχομένου του Κανονισμού Λειτουργίας της
Μονάδας,
β) του Εγχειριδίου Εσωτερικών Ελέγχων της Μονάδας,
γ) του Ετήσιου Προγράμματος Εργασιών της Μονάδας.
2) Στην έκδοση από τον/την Πρύτανη των εντολών
διεξαγωγής εσωτερικών ελέγχων και παροχής συμβουλευτικών έργων της Μονάδας.
3) Στην υποβολή από τον/την Προϊστάμενο/-η της
Μονάδας προς τον/την Πρύτανη:
α) της Ετήσιας Έκθεσης με Γνώμη,
β) των εκθέσεων της Μονάδας για κάθε έλεγχο και
συμβουλευτικό έργο και των τελικών αναφορών σχετικά
με την υλοποίηση των συμφωνηθεισών ενεργειών κάθε
οριστικής έκθεσης,
γ) των σχετικών ενημερώσεων για θέματα διακυβέρνησης, διαδικασιών διαχείρισης κινδύνων και του Συστή-
ματος Εσωτερικού Ελέγχου, προκειμένου να λαμβάνει
γνώση για στρατηγικές, επιχειρησιακές και λειτουργικές
εξελίξεις και να εντοπίζει εγκαίρως ζητήματα που χρήζουν αντιμετώπισης.
Άρθρο 10
Καθήκοντα του/της Προϊσταμένου/-ης της
Μονάδας Εσωτερικού Ελέγχου
Ο/Η Προϊστάμενος/-η της Μονάδας Εσωτερικού Ελέγχου, στο πλαίσιο των αρμοδιοτήτων και των επιχειρησια-
κών στόχων αυτής, ασκεί τα καθήκοντά του/της με τρόπο που να διασφαλίζεται ότι η λειτουργία της Μονάδας
προσθέτει αξία στο Πανεπιστήμιο. Λαμβάνοντας υπόψη
τους στρατηγικούς στόχους του Πανεπιστημίου και τους
κινδύνους που απειλούν τη λειτουργία του, έχει τα εξής
καθήκοντα και υποχρεώσεις:
α) Ορίζει κατευθύνσεις και οδηγίες βάσει των επιχειρησιακών στόχων της Μονάδας για την ευθυγράμμισή
τους με τους στρατηγικούς στόχους του Στρατηγικού
Σχεδίου του Πανεπιστημίου,
β) έχει την ευθύνη για τη σύνταξη και αναθεώρηση
του Κανονισμού Λειτουργίας της Μονάδας, ο οποίος
εγκρίνεται από τον/την Πρύτανη,
γ) μεριμνά για την καταγραφή και την τυποποίηση των
διαδικασιών της Μονάδας και επιβλέπει τη σύνταξη του
Εγχειριδίου Εσωτερικών Ελέγχων, το οποίο μπορεί να αναθεωρείται, ύστερα από την έγκριση του/της Πρύτανη/-εως,
δ) καταρτίζει το Ετήσιο Πρόγραμμα Εργασιών της Μονάδας και παρακολουθεί και εισηγείται την τροποποίησή
του, όταν κρίνει ότι αυτό απαιτείται λόγω εξωγενών ή
ενδογενών παραγόντων,
ε) εισηγείται στον/στην Πρύτανη τον ορισμό υπαλλήλου ως εμπειρογνώμονα σε υποθέσεις που απαιτούν
εξειδικευμένες γνώσεις,
στ) υποβάλλει στον/στην Πρύτανη εκθέσεις ελέγχων
και συμβουλευτικών έργων σύμφωνα με το Ετήσιο Πρόγραμμα Εργασιών της Μονάδας καθώς και αναφορές
σχετικά με την υλοποίηση των ενεργειών που συμφωνήθηκαν στο πλαίσιο των ελέγχων,
ζ) συντάσσει την Ετήσια Έκθεση του προηγούμενου
έτους, την οποία υποβάλλει στον/στην Πρύτανη και στην
Επιτροπή Ελέγχου,
η) παρέχει Γνώμη στον/στην Πρύτανη, για τη συνολική επάρκεια των δομών και συστημάτων διακυβέρνη-
σης, τη διαχείριση κινδύνων και των δικλίδων ελέγχου
σε συνολικό επίπεδο ή για μεμονωμένες διαδικασίες,
λειτουργίες και οργανικές μονάδες του Πανεπιστημίου,
θ) είναι υπεύθυνος/-η για την κατάρτιση, τήρηση και
εφαρμογή του Προγράμματος Αξιολόγησης και Βελτίωσης Ποιότητας της Μονάδας,
ι) ενημερώνει τον/την Πρύτανη για θέματα διακυβέρνησης, διαδικασιών διαχείρισης κινδύνων και του Συστή-
ματος Εσωτερικού Ελέγχου, προκειμένου να λαμβάνει
γνώση για στρατηγικές, επιχειρησιακές και λειτουργικές
εξελίξεις και να εντοπίζει εγκαίρως ζητήματα που χρήζουν αντιμετώπισης.
Άρθρο 11
Ανεξαρτησία της λειτουργίας
της Μονάδας Εσωτερικού Ελέγχου
1. Η λειτουργία του εσωτερικού ελέγχου είναι ανεξάρτητη. Η λειτουργική ανεξαρτησία της Μονάδας Εσωτερι-
κού Ελέγχου διασφαλίζεται με την άμεση ιεραρχική υπαγωγή της στον/στην Πρύτανη και την παρακολούθηση
των εργασιών της από την Επιτροπή Ελέγχου.
2. Ειδικότερα, η ανεξαρτησία της λειτουργίας της Μονάδας προάγεται με:
α) Τη διευκόλυνση των εργασιών της Μονάδας από τις
υπηρεσίες στις οποίες διενεργούνται τα διαβεβαιωτικά
και συμβουλευτικά έργα,
β) την πλήρη και απρόσκοπτη πρόσβαση, κατά την
εκτέλεση συγκεκριμένου έργου, σε όλα τα αρχεία, φυσικά στοιχεία, έγγραφα, χώρους και δραστηριότητες του
Πανεπιστημίου, και τη συνεργασία με τους/τις εργαζόμενους/-ες σε αυτό, στο μέτρο που είναι απαραίτητο για
την υλοποίηση του έργου αυτού,
γ) τη μη ύπαρξη περιορισμών στους αναγκαίους πόρους, οι οποίοι θέτουν σε κίνδυνο την εκτέλεση του
προγραμματισμένου ή έκτακτου έργου της Μονάδας.
3. Οι εσωτερικοί/-ές ελεγκτές/-τριες δεν εμπλέκονται
καθ’ οιονδήποτε τρόπο στη διοίκηση του Πανεπιστημίου, ούτε αναλαμβάνουν επιχειρησιακά καθήκοντα που
σχετίζονται με αυτή.
4. Σε περίπτωση που πλήττεται η ανεξαρτησία της
λειτουργίας της Μονάδας σε σχέση με τα ανωτέρω, ο/η
Προϊστάμενος/-η αυτής ενεργεί αμέσως, ενημερώνοντας
σχετικά τον/την Πρύτανη.
Άρθρο 12
Αρχές και κανόνες συμπεριφοράς
για την Επαγγελματική Εφαρμογή
του Εσωτερικού Ελέγχου
1. Οι εσωτερικοί/-ές ελεγκτές/-τριες εκτελούν την εργασία τους με εντιμότητα, επιμέλεια και υπευθυνότητα,
τηρώντας τους νόμους και συμβάλλοντας στους νόμιμους και ηθικούς αντικειμενικούς σκοπούς του Πανε-
πιστημίου σύμφωνα με την αρχή της ακεραιότητας, η
οποία αποτελεί τη βάση των άλλων αρχών του Κώδικα
Δεοντολογίας. Στο πλαίσιο αυτό, θα πρέπει να είναι σε
εγρήγορση για τον εντοπισμό περιστάσεων που ενδεχομένως να εκθέτουν σε κίνδυνο την ακεραιότητά τους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 597/26.01.2024
και να τις αποφεύγουν ή να τις αναφέρουν στον/στην
Προϊστάμενο/-η της Μονάδας Εσωτερικού Ελέγχου.
2. Το έργο της Μονάδας ασκείται με αμερόληπτο τρόπο. Στο πλαίσιο αυτό: Ο/Η Προϊστάμενος/-η της Μονά-
δας:
α) Μεριμνά ώστε να ανατίθενται στους/στις εσωτερικούς/-ές ελεγκτές/-τριες έργα με τρόπο που να
αποφεύγονται πιθανές ή πραγματικές συγκρούσεις
συμφερόντων. Ιδιαίτερα, δεν ανατίθενται στους/στις
εσωτερικούς/-ές ελεγκτές/-τριες διαβεβαιωτικά έργα σε
διαδικασίες για τις οποίες ήταν υπεύθυνοι/-ες στο παρελθόν, πριν παρέλθει χρονικό διάστημα ενός (1) έτους από
την άσκηση αυτών των καθηκόντων. Δεν αποκλείεται
όμως η ανάθεση συμβουλευτικών έργων επί των ανωτέρω αντικειμένων.
β) Αποδέχεται αιτιολογημένο αίτημα εξαίρεσης από
το ανατιθέμενο διαβεβαιωτικό έργο, που υποβάλλεται
εγγράφως από τον/την εσωτερικό/-ή ελεγκτή/-τρια,
λόγω πιθανής σύγκρουσης συμφερόντων. Ομοίως, σε
περίπτωση που εκτιμάται από τον/την εσωτερικό/-ή ελεγκτή/-τρια ότι κατά την παροχή συμβουλευτικών υπη-
ρεσιών μπορεί να προκύψει σύγκρουση συμφερόντων.
γ) Μεριμνά για την περιοδική εναλλαγή του είδους των
έργων που ανατίθενται. Οι εσωτερικοί/-ές ελεγκτές/-τριες κατά την άσκηση των καθηκόντων τους:
α) Επιδεικνύουν αντικειμενικότητα και τηρούν αμερόληπτη στάση κατά τη συγκέντρωση, αξιολόγηση και
κοινοποίηση των πληροφοριών για τη δραστηριότητα ή
τη διαδικασία που εξετάζεται και δεν επηρεάζονται από
το ατομικό τους συμφέρον ή τα συμφέροντα άλλων, κατά
το σχηματισμό της κρίσης τους.
β) Δεν αποδέχονται οτιδήποτε μπορεί να βλάψει ή
θεωρείται ότι βλάπτει την επαγγελματική τους κρίση.
γ) Δε συμμετέχουν σε οποιαδήποτε δραστηριότητα
και δεν αναπτύσσουν επαγγελματικές σχέσεις που ενδέχεται να βλάψουν ή θεωρείται ότι βλάπτουν την αμε-
ρόληπτη κρίση τους συμπεριλαμβανομένων και εκείνων
των δραστηριοτήτων ή σχέσεων οι οποίες ενδέχεται να
συγκρούονται με τα συμφέροντα του Πανεπιστημίου.
δ) Προβαίνουν σε έγκαιρη, έγγραφη, αιτιολογημένη
ενημέρωση του/της Προϊσταμένου/-ης της Μονάδας σε
περίπτωση πιθανής ή πραγματικής σύγκρουσης συμφερόντων και τυχόν κινδύνου μεροληψίας εκ μέρους τους.
Σε κάθε έκθεση γίνεται ρητή και σαφής αναφορά από
τους/τις διενεργούντες/-ούσες τον εσωτερικό έλεγχο ότι
δεν συντρέχει ζήτημα μεροληψίας και έλλειψης/αδυναμίας αντικειμενικότητας εκ μέρους τους.
Οι εσωτερικοί/-ές ελεγκτές/-τριες δεν επιτρέπεται να
αναλαμβάνουν καθήκοντα και αρμοδιότητες που θίγουν
την αντικειμενικότητά τους. Προκειμένου να διασφαλίζεται ότι δεν υπάρχει κίνδυνος πιθανής ή πραγματικής
σύγκρουσης συμφερόντων, δεν εμπλέκονται με οποιονδήποτε τρόπο στη διοίκηση του Ιδρύματος, ούτε ανα-
λαμβάνουν επιχειρησιακά καθήκοντα που σχετίζονται
με αυτή.
3. Στο πλαίσιο της αρχής της εμπιστευτικότητας, οι
εσωτερικοί/-ές ελεγκτές/-τριες σέβονται την αξία και την
κυριότητα της πληροφόρησης που λαμβάνουν κατά την
άσκηση των καθηκόντων τους και δεν κοινοποιούν πληροφορίες χωρίς κατάλληλη εξουσιοδότηση, εκτός αν
υπάρχει νομική ή επαγγελματική υποχρέωση γι’ αυτό.
4. Τα στελέχη της Μονάδας, κατά την εκτέλεση του
έργου τους, τηρούν:
α) τον παρόντα Κανονισμό,
β) τον Κώδικα Δεοντολογίας Εσωτερικών Ελεγκτών,
γ) το Εγχειρίδιο Εσωτερικών Ελέγχων της Μονάδας.
Άρθρο 13
Πρότυπα και Βέλτιστες Πρακτικές
για την Επαγγελματική Εφαρμογή
του Εσωτερικού Ελέγχου
Κατά την άσκηση των αρμοδιοτήτων της Μονάδας
Εσωτερικού Ελέγχου λαμβάνονται υπόψη:
α) Τα Διεθνή Πρότυπα για την Επαγγελματική Εφαρμογή του Εσωτερικού Ελέγχου (International Professional
Practices Framework - IPPF), όπως καθορίζονται από το
Ινστιτούτο Εσωτερικών Ελεγκτών (Institute of Internal
Auditors - I.I.A.),
β) το Πλαίσιο Συστήματος Εσωτερικού Ελέγχου
της Επιτροπής C.O.S.O. (Committee of Sponsoring
Organizations of the Treadway Commission),
γ) οι καλές πρακτικές που διαμορφώνονται από φορείς
όπως η Επιτροπή C.O.S.O και το Ινστιτούτο Εσωτερικών
Ελεγκτών (I.I.A.).
Άρθρο 14
Επαγγελματική επιμέλεια,
επάρκεια και επιμόρφωση
1. Για την άσκηση του έργου της Μονάδας Εσωτερικού
Ελέγχου απαιτείται επαγγελματική επάρκεια και δέουσα
επαγγελματική επιμέλεια.
2. Οι εσωτερικοί/-ές ελεγκτές/-τριες της Μονάδας υποχρεούνται να λάβουν το Πιστοποιητικό Ελεγκτικής Επάρ-
κειας Εσωτερικού Ελεγκτή Δημόσιου Τομέα από το Εθνικό
Κέντρο Δημόσιας Διοίκησης και Αυτοδιοίκησης (Ε.Κ.Δ.Δ.Α.)
εντός δώδεκα (12) μηνών από την τοποθέτησή τους στη
Μονάδα. Η υποχρέωση αυτή δεν υφίσταται στην περίπτωση που ο/η εσωτερικός/-ή ελεγκτής/-τρια διαθέτει ήδη δια-
πίστευση ή πιστοποίηση συναφή με τον εσωτερικό έλεγχο.
Πέραν αυτού, μεριμνούν και οι ίδιοι/-ες για την εκπαίδευσή
τους, συνεκτιμώντας τις υπηρεσιακές ανάγκες, ώστε να
μην καθυστερεί το ανατιθέμενο σε αυτούς/-ές έργο.
3. Ο/Η Προϊστάμενος/-η της Μονάδας μεριμνά για την
έγκαιρη λήψη της πιστοποίησης της παρ. 2 από τους/τις
εσωτερικούς/-ές ελεγκτές/-τριες, σύμφωνα με τα αναφερόμενα στην παρ. 8 του άρθρου 9 του ν. 4795/2021. Επί-
σης, μεριμνά για την περαιτέρω επαγγελματική επιμόρφωση των εσωτερικών ελεγκτών/-τριών, λαμβανομένων
υπόψη των περιορισμών που προκύπτουν από τις ανάγκες εκτέλεσης του Ετήσιου Προγράμματος Εργασιών.
Άρθρο 15
Ορισμός Εμπειρογνωμόνων
1. Αν κατά την εκτέλεση συγκεκριμένου έργου (διαβεβαιωτική/συμβουλευτική δραστηριότητα) της Μο-
νάδας Εσωτερικού Ελέγχου απαιτούνται εξειδικευμένες
γνώσεις, ο/η Προϊστάμενος/-η της Μονάδας εισηγείται
στον/στην Πρύτανη τον ορισμό, ως εμπειρογνωμόνων,
υπαλλήλων άλλων υπηρεσιών του Πανεπιστημίου, οι
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 597/26.01.2024
οποίοι/ες διαθέτουν τις ειδικές γνώσεις που απαιτεί το
συγκεκριμένο έργο. Ο ορισμός των εν λόγω υπαλλήλων
πραγματοποιείται με απόφαση του/της Πρύτανη/-εως.
2. Σε περίπτωση που οι απαιτούμενες ειδικές γνώσεις
για την άσκηση του έργου δεν καλύπτονται από το προσωπικό του Πανεπιστημίου, ο/η Προϊστάμενος/-η της
Μονάδας εισηγείται στον/στην Πρύτανη τον ορισμό, ως
εμπειρογνωμόνων, υπαλλήλων άλλων φορέων ή ιδιωτών, που διαθέτουν σχετικές με το συγκεκριμένο έργο
γνώσεις και εμπειρία. Για τον ορισμό υπαλλήλου άλλου
φορέα εκδίδεται κοινή απόφαση του/της Πρύτανη/-εως,
ο/η οποίος/-α ζητά τον ορισμό ως εμπειρογνώμονα,
υπαλλήλου άλλου φορέα και του/της επικεφαλής του
φορέα από τον οποίο προέρχεται ο/η υπάλληλος αυτός/ή. Σε περίπτωση ορισμού ιδιώτη ως εμπειρογνώμονα
εφαρμόζονται οι ισχύουσες κάθε φορά διατάξεις περί
δημοσίων συμβάσεων υπηρεσιών, καθώς και οι διατάξεις της κοινής απόφασης των Υπουργών Εσωτερικών
και Οικονομικών, που εκδίδεται βάσει της παρ. 11 του
άρθρου 79 του ν. 4795/2021.
3. Με τον ορισμό των ανωτέρω περιγράφεται και το
έργο το οποίο αυτοί/-ές θα εκτελέσουν, η διάρκεια και
το πλαίσιο συνεργασίας τους με τη Μονάδα, καθώς και
ό,τι άλλο απαιτηθεί από τις συγκεκριμένες υπηρεσιακές
ανάγκες. Στην περίπτωση αυτή, οι ανωτέρω υπάλληλοι
δε συνυπογράφουν τη σχετική έκθεση των αποτελεσμάτων του έργου, αλλά υποβάλλουν υπόμνημα, το οποίο
αποτελεί αναπόσπαστο τμήμα αυτής. Επίσης, πριν από
τη συμμετοχή τους στη διαδικασία, υποβάλλουν δήλωση
για τη μη ύπαρξη σύγκρουσης συμφερόντων και για την
εκτέλεση του έργου τους με εχεμύθεια και εμπιστευτικότητα.
Άρθρο 16
Πρόγραμμα Αξιολόγησης
και Βελτίωσης Ποιότητας
Ο/Η Προϊστάμενος/-η της Μονάδας Εσωτερικού
Ελέγχου καταρτίζει, τηρεί και εφαρμόζει Πρόγραμμα
Αξιολόγησης και Βελτίωσης Ποιότητας της Μονάδας,
με το οποίο παρέχεται η δυνατότητα αποτίμησης του
βαθμού συμμόρφωσης αυτής με τον ν. 4795/2021 και
τον παρόντα Κανονισμό, του βαθμού τήρησης του
Κώδικα Δεοντολογίας Εσωτερικών Ελεγκτών, του βαθμού εφαρμογής των Προτύπων για την Επαγγελματική
Εφαρμογή του Εσωτερικού Ελέγχου καθώς και η δυνατότητα της αξιολόγησης της αποδοτικότητας και της
αποτελεσματικότητας της λειτουργίας του εσωτερικού
ελέγχου και του εντοπισμού πεδίων που χρήζουν βελτίωσης, ώστε να προσθέτει αξία και να βελτιώνει τις
διαδικασίες που διέπουν τη λειτουργία των υπηρεσιών
του Πανεπιστημίου.
Άρθρο 17
Απαιτήσεις του Προγράμματος Αξιολόγησης
και Βελτίωσης Ποιότητας
Το Πρόγραμμα Αξιολόγησης και Βελτίωσης Ποιότητας της Μονάδας Εσωτερικού Ελέγχου περιλαμβάνει,
τόσο τις διαρκείς εσωτερικές αξιολογήσεις, όσο και την
εξωτερική αξιολόγηση, με τις οποίες συνολικά εκτιμάται
η ποιότητα της λειτουργίας του εσωτερικού ελέγχου,
εξάγονται συμπεράσματα και υποβάλλονται σχετικές
εισηγήσεις για τις απαιτούμενες βελτιώσεις.
Ειδικότερα στις διαρκείς εσωτερικές αξιολογήσεις
αποτυπώνονται:
α) Η διαδικασία εποπτείας του ελεγκτικού έργου,
β) η υλοποίηση του Ετήσιου Προγράμματος Εργασιών
της Μονάδας,
γ) οι εργασίες ελέγχου και οι διαδικασίες που ακολουθούνται, σύμφωνα με το Εγχειρίδιο Εσωτερικών Ελέγχων
της Μονάδας,
δ) η τήρηση των τιθέμενων προθεσμιών,
ε) ο αριθμός των προτάσεων που συμφωνήθηκαν,
στ) ο αριθμός των συμφωνηθεισών ενεργειών που
υλοποιήθηκαν μέσα στο έτος.
Άρθρο 18
Αρμόδιοι φορείς για τον συντονισμό,
την παρακολούθηση και την αξιολόγηση της
λειτουργίας της Μονάδας Εσωτερικού Ελέγχου
Οι φορείς που είναι αρμόδιοι για τον συντονισμό, την
παρακολούθηση και την αξιολόγηση της λειτουργίας της
Μονάδας Εσωτερικού Ελέγχου είναι:
α) Η Εθνική Αρχή Διαφάνειας, η οποία είναι αρμόδια
για τον συντονισμό και την υποστήριξη της λειτουργίας
και της ελεγκτικής δράσης της Μονάδας, όπως και για
την παρακολούθηση και αξιολόγηση του έργου και της
δράσης της, καθώς και για τη διατύπωση προτάσεων για
την αντιμετώπιση τυχόν προβλημάτων που κατεγράφησαν κατά τη διαδικασία της αξιολόγησης,
β) η Γενική Διεύθυνση Δημοσιονομικών Ελέγχων του
Υπουργείου Οικονομικών, αρμόδια για τον έλεγχο της
επάρκειας του Συστήματος Εσωτερικού Ελέγχου βάσει
των αρχών της χρηστής δημοσιονομικής διαχείρισης,
γ) το Ελεγκτικό Συνέδριο, ως το ανώτατο δημοσιονομικό δικαστήριο της χώρας, το οποίο παρακολουθεί,
ελέγχει και αξιολογεί την αποτελεσματικότητα του Συστήματος Εσωτερικού Ελέγχου και την επάρκεια της
Μονάδας.
Σε όλους τους ανωτέρω φορείς, η Μονάδα κοινοποιεί
αμελλητί την Ετήσια Έκθεσή της.
ΚΕΦΑΛΑΙΟ Γ’
ΔΙΕΞΑΓΩΓΗ ΤΟΥ ΕΡΓΟΥ ΤΗΣ ΜΟΝΑΔΑΣ
ΕΣΩΤΕΡΙΚΟΥ ΕΛΕΓΧΟΥ
Άρθρο 19
Διακυβέρνηση
Η Μονάδα Εσωτερικού Ελέγχου, με μέριμνα του/της
Προϊσταμένου/-ης της, υποβάλλει προτάσεις για τη βελτίωση των συστημάτων διακυβέρνησης του Πανεπιστη-
μίου σχετικά με:
α) Τη διασφάλιση της αποτελεσματικής διαχείρισης,
της απόδοσης και της λογοδοσίας,
β) την εποπτεία της διαχείρισης κινδύνων και του Συστήματος Εσωτερικού Ελέγχου,
γ) την κοινοποίηση, αρμοδίως, πληροφοριών που
αφορούν στους κινδύνους και στους ελεγκτικούς μηχανισμούς,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 597/26.01.2024
δ) τον σχεδιασμό, την υλοποίηση και την αποτελεσματικότητα των στόχων, των προγραμμάτων και των
δραστηριοτήτων του Πανεπιστημίου που σχετίζονται
με τις αξίες αυτού,
ε) τη διασφάλιση της ορθής, αποτελεσματικής και
ασφαλούς διαχείρισης των πληροφοριακών συστημάτων,
στ) την αξιολόγηση της λειτουργίας, των δραστηριοτήτων και των προγραμμάτων του Πανεπιστημίου βάσει
των αρχών της χρηστής δημοσιονομικής διαχείρισης.
Άρθρο 20
Διαχείριση Κινδύνων
1. Η Μονάδα Εσωτερικού Ελέγχου, στο πλαίσιο των
αρμοδιοτήτων της, αξιολογεί την αποτελεσματικότητα
των διαδικασιών διαχείρισης κινδύνων και συμβάλλει
στη βελτίωση τους, εκτιμώντας, μεταξύ άλλων, εάν:
α) Οι σημαντικοί κίνδυνοι εντοπίζονται και αξιολογούνται από τους/τις υπευθύνους της διαχείρισης αυτών.
β) Οι πληροφορίες σχετικά με τους κινδύνους συλλέγονται και κοινοποιούνται εγκαίρως, ώστε να έχουν τη
δυνατότητα οι υπεύθυνοι αυτών να τους διαχειρίζονται,
καθώς και ο/η Πρύτανης να προβαίνει σε κατάλληλες
διορθωτικές ενέργειες.
γ) Τα μέτρα αντιμετώπισης των κινδύνων είναι τα
απαιτούμενα, ανάλογα με τα αποδεκτά όρια ανάληψης
κινδύνων που έχει θέσει το Πανεπιστήμιο.
2. Στο πλαίσιο υποστήριξης του/της Πρύτανη/-εως,
προκειμένου η Διοίκηση να καθιερώσει νέες διαδικασίες
διαχείρισης κινδύνων ή να βελτιώσει τις ήδη υφιστάμενες, η Μονάδα δεν αναλαμβάνει διοικητική ευθύνη
για τις διαδικασίες αυτές, αλλά παρέχει την αναγκαία
συνδρομή της για την εδραίωσή τους.
3. Οι εσωτερικοί/-ές ελεγκτές/-τριες, κατά την εκτέλεση κάθε έργου που τους ανατίθεται, συγκεντρώνουν
πληροφορίες σχετικά με τη διαχείριση κινδύνων, όπως
αυτή υλοποιείται από την υπηρεσία στην οποία διενεργείται το έργο, προκειμένου να αξιολογήσουν την
αποτελεσματικότητα των δράσεων που αναλαμβάνει η
υπηρεσία για τον μετριασμό αυτών των κινδύνων. Επιπλέον, καθ’ όλη τη διάρκεια της διεξαγωγής του έργου,
αναζητούν την τυχόν ύπαρξη και άλλων σημαντικών
κινδύνων που απειλούν την επίτευξη των στόχων της
υπηρεσίας.
4. Αναφορικά με τη διαχείριση των κινδύνων που απειλούν τη λειτουργία του ίδιου του εσωτερικού ελέγχου,
η Μονάδα μεριμνά, ιδιαιτέρως, για την εξάλειψη των
κινδύνων δυσφήμισης, ψευδούς βεβαίωσης και αστοχίας
ελέγχου.
Άρθρο 21
Δικλίδες ελέγχου του Συστήματος
Εσωτερικού Ελέγχου
Η Μονάδα Εσωτερικού Ελέγχου, στο πλαίσιο των
αρμοδιοτήτων της, συμβάλλει, ώστε η λειτουργία του
εσωτερικού ελέγχου να υποστηρίζει την ανάπτυξη και
τη διατήρηση αποτελεσματικών δικλίδων ελέγχου του
Συστήματος Εσωτερικού Ελέγχου του Πανεπιστημίου με
την αξιολόγηση της επάρκειας, της αποτελεσματικότητας και της αποδοτικότητάς του καθώς και της διαρκούς
βελτίωσής του, με απώτερο σκοπό:
α) Την επίτευξη των στρατηγικών στόχων του Πανεπιστημίου,
β) την παροχή αξιοπιστίας και εγκυρότητας της πληροφόρησης των δικλίδων ελέγχου αυτού,
γ) την αποτελεσματικότητα και την αποδοτικότητα των
λειτουργιών και των πληροφοριακών συστημάτων του,
δ) τη διασφάλιση των περιουσιακών του στοιχείων,
ε) τη συμμόρφωση σε νομοθετικές και κανονιστικές
διατάξεις εθνικού, ενωσιακού και διεθνούς δικαίου,
στ) τον τρόπο με τον οποίο το Πανεπιστήμιο διαχειρίζεται τον κίνδυνο απάτης.
Άρθρο 22
Ετήσιο Πρόγραμμα Εργασιών
της Μονάδας Εσωτερικού Ελέγχου
1. Ο/Η Προϊστάμενος/-η της Μονάδας Εσωτερικού
Ελέγχου καταρτίζει, το αργότερο εντός του Ιανουαρίου
κάθε έτους, το Ετήσιο Πρόγραμμα Εργασιών (διαβεβαιωτικών και συμβουλευτικών) του έτους αυτού, βάσει
των διαθέσιμων πόρων της Μονάδας. Στη συνέχεια
το υποβάλλει στην Επιτροπή Ελέγχου και στον/στην
Πρύτανη, ο/η οποίος/-α το εγκρίνει το αργότερο εντός
μηνός.
2. Το Ετήσιο Πρόγραμμα Εργασιών περιλαμβάνει:
α) Τα διαβεβαιωτικά/ελεγκτικά έργα,
β) τα συμβουλευτικά έργα.
3. Το Ετήσιο Πρόγραμμα Εργασιών υλοποιείται με την
έκδοση εντολών από τον/την Πρύτανη (προγραμματισμένο έργο). Πέραν των ανωτέρω εντολών, δύναται να
εκδίδονται από τον/την Πρύτανη και εντολές διεξαγωγής έκτακτων εσωτερικών ελέγχων ή παροχής έκτακτων
συμβουλευτικών έργων.
4. Ο/Η Προϊστάμενος/-η της Μονάδας παρακολουθεί
και εισηγείται την τροποποίηση του Ετήσιου Προγράμματος Εργασιών, όταν κρίνει ότι αυτό απαιτείται, λόγω
εξωγενών ή ενδογενών παραγόντων. Για την τροποποίηση του Ετήσιου Προγράμματος Εργασιών ακολουθείται
η ίδια διαδικασία με αυτήν της έγκρισής του.
Άρθρο 23
Στάδια Έργου
Τα Στάδια Έργου διακρίνονται, ανάλογα με το είδος
της δραστηριότητας, στα παρακάτω: Στάδια διαβεβαιωτικού/ελεγκτικού έργου:
α) Ανάθεση της διεξαγωγής του εσωτερικού ελέγχου,
β) Σχεδιασμός του εσωτερικού ελέγχου,
γ) Διενέργεια του εσωτερικού ελέγχου,
δ) Σύνταξη Προσωρινής Έκθεσης Εσωτερικού Ελέγχου,
ε) Οριστικοποίηση και υποβολή Έκθεσης Εσωτερικού
Ελέγχου,
στ) Παρακολούθηση της υλοποίησης των συστάσεων.
Στάδια συμβουλευτικού έργου:
α) Ανάθεση της παροχής του συμβουλευτικού έργου,
β) Σχεδιασμός του συμβουλευτικού έργου,
γ) Διενέργεια του συμβουλευτικού έργου,
δ) Σύνταξη και υποβολή Έκθεσης Συμβουλευτικού
Έργου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 597/26.01.2024
Άρθρο 24
Εποπτεία του Έργου της Μονάδας
Εσωτερικού Ελέγχου
Ο/Η Προϊστάμενος/-η της Μονάδας Εσωτερικού
Ελέγχου έχει την ευθύνη για την υλοποίηση του συνολικού έργου αυτής. Εποπτεύει κάθε διαβεβαιωτικό
ή συμβουλευτικό έργο που ανατίθεται στα στελέχη
της Μονάδας καθ’ όλη τη διάρκειά του, έτσι ώστε να
εξασφαλίζεται η επίτευξη των αντικειμενικών σκοπών
αυτού και να διασφαλίζεται η ποιότητα της παρεχόμενης υπηρεσίας.
Άρθρο 25
Ανάθεση Έργου
1. Η διεξαγωγή διαβεβαιωτικού/ελεγκτικού έργου ή η
παροχή συμβουλευτικού έργου ανατίθεται στους/στις
εσωτερικούς/-ές ελεγκτές/-τριες με την έκδοση σχετικής
εντολής.
2. Τροποποίηση της εντολής επιτρέπεται, κατόπιν
έγκρισης του/της Πρύτανη/-εως που έχει εκδώσει την
εντολή, σε περίπτωση που απαιτείται:
α) Επέκταση της διάρκειας του έργου ή/και
β) τροποποίηση της σύνθεσης της ελεγκτικής ομάδας
ή της ομάδας παροχής συμβουλευτικού έργου.
Σε οποιαδήποτε άλλη περίπτωση απαιτείται τροποποίηση του Ετήσιου Προγράμματος Εργασιών από τον/
την Πρύτανη.
3. Τροποποίηση της εντολής διεξαγωγής έκτακτου διαβεβαιωτικού/ελεγκτικού έργου ή παροχής έκτακτου
συμβουλευτικού έργου επιτρέπεται, κατόπιν έγκρισης
του/της Πρύτανη/-εως.
4. Τροποποίηση των εντολών μπορούν να προτείνουν
και:
α) Ο/Η Προϊστάμενος/-η της Μονάδας Εσωτερικού
Ελέγχου,
β) οι εσωτερικοί/-ές ελεγκτές/-τριες, κατόπιν αιτιολογημένης εισήγησής τους και έγκρισης από τον/την Προ-
ϊστάμενο/-η της Μονάδας Εσωτερικού Ελέγχου.
Άρθρο 26
Σχεδιασμός του Έργου
Μετά την ανάθεση του έργου, αναπτύσσεται ο σχεδιασμός αυτού, ο οποίος αποτυπώνεται στο Σχέδιο Έρ-
γου και στο Χρονοδιάγραμμα υλοποίησης αυτού που
εγκρίνονται από τον/την Προϊστάμενο/-η της Μονάδας
Εσωτερικού Ελέγχου.
Άρθρο 27
Ενέργειες σε περίπτωση ενδείξεων απάτης
Κατά τη διενέργεια ενός έργου, αν εντοπιστούν ενδείξεις απάτης ή έλλειψης ακεραιότητας, αυτές γνωστοποι-
ούνται αμέσως στον/στην Προϊστάμενο/-η της Μονάδας
Εσωτερικού Ελέγχου, ο/η οποίος/-α, με τη σειρά του/της,
ενημερώνει τον/την Πρύτανη, προκειμένου να αναληφθούν ενέργειες από τα αρμόδια όργανα, με βάση το
πλαίσιο των διατάξεων που διέπουν τη λειτουργία του
Πανεπιστημίου. Παράλληλα, λαμβάνονται όλα τα αναγκαία μέτρα ώστε να μην καταστραφούν ή αλλοιωθούν
τα αποδεικτικά στοιχεία.
Άρθρο 28
Προσωρινή Έκθεση Εσωτερικού Ελέγχου
1. Η Προσωρινή Έκθεση Εσωτερικού Ελέγχου υποβάλλεται στον/στην Προϊστάμενο/-η της Μονάδας
Εσωτερικού Ελέγχου από τους/τις εσωτερικούς/-ές
ελεγκτές/-τριες που διενήργησαν το ελεγκτικό/διαβεβαιωτικό έργο.
2. Ο/Η Προϊστάμενος/-η της Μονάδας, κατά την κρίση
του/της, μπορεί να ζητήσει την τροποποίηση της Προσωρινής Έκθεσης (για την οποία ενδέχεται να απαιτείται
και συμπληρωματική ελεγκτική εργασία) και την επανυποβολή της. Σε περίπτωση διαφωνίας μεταξύ του/
της αρμόδιου/-ας εσωτερικού/-ής ελεγκτή/-τριας και
του/της Προϊσταμένου/-ης της Μονάδας, εφαρμόζεται
αναλόγως η παρ. 4 του άρθρου 25 του Κώδικα Κατάστασης Δημοσίων Πολιτικών Διοικητικών Υπαλλήλων και
Υπαλλήλων Ν.Π.Δ.Δ. (ν. 3528/2007, Α’ 26) ή ειδικότερες
διατάξεις που διέπουν τη λειτουργία του Πανεπιστημίου
για το συγκεκριμένο ζήτημα.
3. Στη συνέχεια, η Προσωρινή Έκθεση αποστέλλεται
από τον/την Προϊστάμενο/-η της Μονάδας Εσωτερικού
Ελέγχου στους/στις Προϊσταμένους/-ες των οργανικών
μονάδων, στις οποίες αφορά το συγκεκριμένο ελεγκτικό/διαβεβαιωτικό έργο, προκειμένου να διατυπώσουν
εγγράφως την αποδοχή των προτάσεων που εμπεριέχονται σε αυτήν, καθώς και του χρονοδιαγράμματος
υλοποίησής τους ή να αιτιολογήσουν την τυχόν εν μέρει
ή εν όλω μη αποδοχή αυτών.
Άρθρο 29
Οριστική Έκθεση Εσωτερικού Ελέγχου
1. Η αποδοχή των προτάσεων της Προσωρινής Έκθεσης Εσωτερικού Ελέγχου γνωστοποιείται εγγράφως στη
Μονάδα Εσωτερικού Ελέγχου και ακολούθως οι εσωτερικοί/-ές ελεγκτές/-τριες που διενήργησαν το ελεγκτικό/
διαβεβαιωτικό έργο συντάσσουν την Οριστική Έκθεση
Εσωτερικού Ελέγχου και την υποβάλλουν στον/στην
Προϊστάμενο/-η της Μονάδας. Κατά το στάδιο της ως
άνω οριστικοποίησης είναι δυνατό να προκύψουν διορθώσεις ή αλλαγές.
2. Σε περίπτωση που δεν γίνουν αποδεκτές οι προτάσεις, εν όλω ή εν μέρει, από τους/τις αρμόδιους/-ες, ενη-
μερώνεται σχετικά ο/η Προϊστάμενος/-η της Μονάδας,
ο/η οποίος/-α δύναται να ζητήσει να πραγματοποιηθεί
συνάντηση, με σκοπό την επίτευξη συμφωνίας.
3. Σε περίπτωση που δεν αιτιολογείται από τους/τις
ως άνω αρμοδίους/-ες η μη αποδοχή πρότασης για
υλοποίηση βελτιωτικής ενέργειας, καταγράφονται στην
Οριστική Έκθεση οι τυχόν κίνδυνοι που συνεχίζουν να
υφίστανται λόγω της μη υλοποίησης αυτής.
4. Σε περίπτωση που εντοπίστηκαν ενδείξεις απάτης,
στην έκθεση γίνεται απλή μνεία, χωρίς να αποκαλυφθούν
τα στοιχεία της σχετικής έρευνας.
5. Η Οριστική Έκθεση αποστέλλεται από τον/την Προϊστάμενο/-η της Μονάδας Εσωτερικού Ελέγχου στους/
στις Προϊσταμένους/-ες των οργανικών μονάδων, στις
οποίες αφορά το συγκεκριμένο ελεγκτικό/διαβεβαιωτικό έργο, προκειμένου να προβούν στην υλοποίηση των
συμφωνηθεισών ενεργειών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 597/26.01.2024
6. Η Οριστική Έκθεση υποβάλλεται από τον/την Προϊστάμενο/-η της Μονάδας Εσωτερικού Ελέγχου στον/
στην Πρύτανη του Πανεπιστημίου. Ειδικά στην περίπτωση που δεν αιτιολογείται η μη αποδοχή πρότασης για
υλοποίηση βελτιωτικής ενέργειας, από τους/τις Προϊσταμένους/-ες των οργανικών μονάδων, στις οποίες αφορά
το συγκεκριμένο ελεγκτικό/διαβεβαιωτικό έργο, τότε
στο έγγραφο του/της Προϊσταμένου/-ης της Μονάδας,
με το οποίο υποβάλλεται η Έκθεση στον/στην Πρύτανη,
γίνεται ιδιαίτερη μνεία τυχόν κινδύνων που συνεχίζουν
να υφίστανται λόγω της μη υλοποίησης της βελτιωτικής
αυτής ενέργειας.
Άρθρο 30
Έκθεση Συμβουλευτικού Έργου
1. Η Έκθεση Συμβουλευτικού Έργου συντάσσεται από
τους/τις εσωτερικούς/-ές ελεγκτές/-τριες και υποβάλλεται στον/στην Προϊστάμενο/-η της Μονάδας Εσωτερικού
Ελέγχου.
2. Ο/Η Προϊστάμενος/-η της Μονάδας, κατά την κρίση του/της, μπορεί να ζητήσει την τροποποίηση της
Έκθεσης (για την οποία ενδέχεται να απαιτείται και συμπληρωματική εργασία) και την επανυποβολή αυτής.
Σε περίπτωση διαφωνίας μεταξύ του/της αρμόδιου/-ας
εσωτερικού/-ής ελεγκτή/-τριας και του/της Προϊσταμένου/-ης της Μονάδας εφαρμόζεται αναλόγως η παρ. 4
του άρθρου 25 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α’ 26) ή ειδικότερες διατάξεις που διέπουν
τη λειτουργία του Πανεπιστημίου για το συγκεκριμένο
ζήτημα.
3. Ο/Η Προϊστάμενος/-η της Μονάδας αποστέλλει την
Έκθεση Συμβουλευτικού Έργου στον/στην Πρύτανη και
στους/στις Προϊσταμένους/-ες των οργανικών μονάδων,
στις οποίες αφορά το συγκεκριμένο συμβουλευτικό
έργο.
Άρθρο 31
Παρακολούθηση της Υλοποίησης
των Συμφωνηθεισών Ενεργειών
1. Μετά το στάδιο οριστικοποίησης της Έκθεσης Εσωτερικού Ελέγχου, οι συστάσεις που αναφέρονται στην
έκθεση και έχουν συμφωνηθεί με τους/τις Προϊσταμένους/-ες των οργανικών μονάδων, στις οποίες αφορά
το συγκεκριμένο ελεγκτικό/διαβεβαιωτικό έργο, καθώς
και τα σχέδια διορθωτικών ενεργειών και δράσεων για
την εφαρμογή τους, παρακολουθούνται από τη Μονάδα
Εσωτερικού Ελέγχου. Κατά τη διαδικασία της παρακολούθησης (follow up) επιβεβαιώνεται η υλοποίηση και
αξιολογείται ο αντίκτυπος κάθε συμφωνηθείσας ενέργειας εντός του τεθέντος από τον/την εσωτερικό/-ή ελε-
γκτή/-τρια χρονοδιαγράμματος.
2. Μετά την υλοποίηση όλων των συμφωνηθεισών
ενεργειών κάθε Οριστικής Έκθεσης Εσωτερικού Ελέγχου,
συντάσσεται Τελική Αναφορά, στην οποία, εκτός των
άλλων, περιλαμβάνεται και η αξιολόγηση της αποτελεσματικότητας των ενεργειών που πραγματοποιήθηκαν
από τις αρμόδιες υπηρεσίες, με σκοπό τη διαπίστωση
της εφαρμογής ή μη των προτάσεων, της ύπαρξης τυχόν
υπολειμματικών μη ανεκτών κινδύνων και της ανάδειξης
της προστιθέμενης αξίας της λειτουργίας του εσωτερικού ελέγχου.
3. Η Τελική Αναφορά συντάσσεται από τους/τις εσωτερικούς/-ές ελεγκτές/-τριες και υποβάλλεται στον/στην
Προϊστάμενο/-η της Μονάδας Εσωτερικού Ελέγχου. Κατόπιν, η Τελική Αναφορά αποστέλλεται από τον/την Προ-
ϊστάμενο/-η της Μονάδας στον/στην Πρύτανη.
Άρθρο 32
Ετήσια Έκθεση με Γνώμη
1. Ο/Η Προϊστάμενος/-η της Μονάδας Εσωτερικού
Ελέγχου υποβάλλει έως τις 31 Μαρτίου κάθε έτους στον/
στην Πρύτανη του Πανεπιστημίου και στην Επιτροπή
Ελέγχου την Ετήσια Έκθεση του προηγούμενου έτους, η
οποία συντάσσεται σύμφωνα με τα Διεθνή Πρότυπα για
την Επαγγελματική Εφαρμογή του Εσωτερικού Ελέγχου
και η οποία περιλαμβάνει, κατ’ ελάχιστο:
α) Την επιβεβαίωση της ανεξαρτησίας της λειτουργίας
της Μονάδας,
β) τη συμμόρφωση με τον παρόντα Κανονισμό και με
τον Κώδικα Δεοντολογίας Εσωτερικών Ελεγκτών,
γ) θέματα σχετικά με τους σκοπούς, τη λειτουργία και
τον τρόπο άσκησης των αρμοδιοτήτων της Μονάδας,
καθώς και άλλα θέματα που άπτονται του παρόντος
Κανονισμού,
δ) την αξιολόγηση της λειτουργίας του εσωτερικού
ελέγχου σε σχέση με το Ετήσιο Πρόγραμμα Εργασιών
και την πρόοδο που έχει επιτευχθεί σε σχέση με αυτό,
ε) τα αποτελέσματα των ελεγκτικών δραστηριοτήτων,
με έμφαση στα ευρήματα που είναι ενδεικτικά καταστάσεων που θα μπορούσαν να επηρεάσουν αρνητικά την
επίτευξη των στρατηγικών στόχων του Πανεπιστημίου,
στ) την πρόοδο υλοποίησης των συμφωνηθεισών
ενεργειών,
ζ) τις δυσκολίες και τα προβλήματα που προέκυψαν
κατά τη διεξαγωγή των έργων (ελεγκτικών/διαβεβαιωτικών και συμβουλευτικών) και κατά την παρακολούθηση
της υλοποίησης των συμφωνηθεισών ενεργειών, καθώς
και προτάσεις για την αποτελεσματική αντιμετώπιση αυτών,
η) τις απαιτήσεις σε πόρους για την υλοποίηση του
έργου της Μονάδας.
2. Η Ετήσια Έκθεση της Μονάδας κοινοποιείται αμελλητί στο Ελεγκτικό Συνέδριο, στην Εθνική Αρχή Διαφά-
νειας και στη Γενική Διεύθυνση Δημοσιονομικών Ελέγχων του Υπουργείου Οικονομικών.
3. Ο/Η Προϊστάμενος/-η της Μονάδας διατυπώνει και
υποβάλλει Γνώμη μόνο στον/στην Πρύτανη του Πανεπιστημίου, η οποία συνοδεύει την Ετήσια Έκθεση και
αναφέρεται στη συνολική επάρκεια των δομών και συστημάτων διακυβέρνησης, τη διαχείριση κινδύνων και
των δικλίδων ελέγχου σε συνολικό επίπεδο, ή για μεμονωμένες διαδικασίες, λειτουργίες και οργανικές μονάδες
του Πανεπιστημίου. Η Γνώμη του/της Προϊσταμένου/-ης
της Μονάδας βασίζεται στα αποτελέσματα του έργου και
των δραστηριοτήτων της Μονάδας, λαμβάνει τη μορφή
της διαβεβαίωσης (θετικής, αρνητικής ή με επιφύλαξη)
και περιλαμβάνει:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 597/26.01.2024
α) Τους σημαντικούς κινδύνους που απειλούν τη λειτουργία του Πανεπιστημίου, αναφερομένων, ιδιαίτερα,
των κινδύνων απάτης που αφορούν στο Σύστημα Εσωτερικού Ελέγχου και τη διακυβέρνηση,
β) τον βαθμό ανταπόκρισης των υπηρεσιών του Πανεπιστημίου στους κινδύνους, καθώς και θέματα που
μπορεί να ανακύψουν από τη μη αποδοχή αυτών,
γ) την επάρκεια των δικλίδων ελέγχου σε συνολικό
επίπεδο ή για μεμονωμένες διαδικασίες, λειτουργίες και
οργανικές μονάδες.
Σε περίπτωση που στη Γνώμη διατυπώνονται αρνητικές απόψεις, πρέπει να αιτιολογούνται επαρκώς.
Άρθρο 33
Ηλεκτρονικές Εφαρμογές Υποστήριξης
του Εσωτερικού Ελέγχου
Η Μονάδα Εσωτερικού Ελέγχου, κατά την άσκηση των
καθηκόντων της, μπορεί να υποστηρίζεται από ηλεκτρονικές ελεγκτικές εφαρμογές και προγράμματα.
Άρθρο 34
Αρχείο Έργων της Μονάδας Εσωτερικού Ελέγχου
Η Μονάδα Εσωτερικού Ελέγχου τηρεί τα αρχεία των
ελεγκτικών/διαβεβαιωτικών και συμβουλευτικών έργων
σε φυσική ή/και σε ηλεκτρονική μορφή. Ο/Η Προϊστάμενος/-η της Μονάδας ορίζει τους/τις υπαλλήλους που θα
είναι αρμόδιοι/-ες για την τήρηση των αρχείων αυτών.
Άρθρο 35
Τροποποίηση/Επικαιροποίηση
του Κανονισμού Λειτουργίας
Ο παρών Κανονισμός Λειτουργίας δύναται να αναθεωρείται μετά από πρόταση του/της Προϊσταμένου/-ης
της Μονάδας Εσωτερικού Ελέγχου και έγκριση του περιεχομένου του από τον/την Πρύτανη του Πανεπιστημίου.
Άρθρο 36
Έναρξη Ισχύος του Κανονισμού Λειτουργίας
Ο παρών Κανονισμός Λειτουργίας τίθεται σε ισχύ
ευθύς μετά την δημοσίευσή του στην Εφημερίδα της
Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 17 Ιανουαρίου 2024
Η Πρύτανης
ΜΑΡΙΑ ΝΙΚΟΛΑΪΔΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 597/26.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200597.pdf | Tokens: 49624]